Быў ён калісьці ля Ясявіч, дамінаваў у акрузе. Гэта была своеасаблівая, як сёння сказалі б, сістэма хутароў, яна атрымае пасля назву вёска Радчыцы. У 1924 годзе будзе лічыцца, як і раней, ваколіцай – 24 будынкі, 97 жыхароў. Праваслаўных усяго 8 чалавек, а беларусаў 6. Радчыцы былі размешчаны ў кіламетры ад Ясявіч, дзесьці на паўдарозе да Асекі. Як бачна, заселены яны ў асноўным палякамі. Сапраўды то так, але не тутэйшымі, а пераважна этнічнымі палякамі, якія прыязджалі здаўна з цэнтральнай часткі дзяржавы і набывалі тут зямлю. Такая была палітыка стварэння ачагоў польскасці.